BIOGRAFIJA

Slaven Grbić rođen je 6.7.1971. godine u Banjaluci, od oca Miroslava i majke Sofije (rođ. Zajec). Osnovnu i srednju školu je pohađao u Banjaluci od 1978 do 1990. godine. 1990 godine je upisao Veterinarski fakutet u Beogradu i završio ga 1996 godine. Iste godine je upisao postdiplomske studije smjer Klinička patologija i terapija – Parazitologija. Iz navedene oblasti je magistrirao 2001 godine. 2014 godine je doktorirao na Veterinarskom fakultetu na katedri za tehnologiju i higijenu namirnica – FVM Beograd. Od 2009 do 2013 godine je pohađao i završio specijalizaciju iz Mikrobiologije namirnica. 2014 godine je kao stipendista vlade SAD-a pohađao Louisiana State University u Baton Rogue u Louisiana, USA.

Prvo zaposlenje je imao u državnoj veterinarskoj stanici u Čelincu, a zatim je radio različite poslove iz oblasti veterine. Kao civilni veterinar je 4 godine imao ugovor i radio za SFOR u BiH (britanske snage) gdje je u tri navrata primio posebna priznanja za rad. Poslove konsultanta je obavljao u periodu od 2001 do 2004 za GTZ i na EU projektima. U periodu od 2003 do 2006 je rukovodilac Operativne agencije BiH.

Vlasnik je renomiranog Veterinarskog zavoda i klinike za male životinje.

Aktivan je u akademskoj zajednici kao vanredni profesor na Panevropskom Univerzitetu Apeiron u Banja Luci, a drži i predavanja po pozivu na Veterinarskom Univerzitetu u Budimpešti.

Angažovan je na laboratorijskim poslovima u više laboratorija u BiH, kao konsultant za međunarodne standarde, a angažovan je i u Hrvatskoj akreditacijskoj agenciji kao tehnički ekspert za područje Republike Hrvatske.

Radi recenzije za stručne časopise iz oblasti veterinarstva i hrane u zemlji i inostranstvu.

Autor je brojnih stručnih radova i dobitnik je brojnih nagrada i priznanja u zemlji i inostranstvu.

Aktivan je član i učestvuje u radu Udruženja Mađara u RS (Magyar szo – Banja Luka).

Član je Panonske Veterinarske Komore (Zala), i počasni član Mađarske Nacionalne Veterinarske Komore

Od 2016 godine je predsjednik Unije Veterinara za javno zdravlje, Union Europeenne Des Veterinaries Hygienists – UEVH (FVE section) U.E.V.H. A.I.S.B.L. Union of European Veterinary Hygienists Union Européenne des Vétérinaires B-1040 Brussels Hygiénistes i član proširenog borda FVE.

 Od 2017 godine obavlja funkciju počasnog Konzula Mađarske u Banja Luci / RS.

Od 2018. obavlja funkciju FECAVA direktora za BiH.

Od 2020. zamjenik Predsjednika Srednjoevropskog vijeća Konzula (Kozep-eur6pai Konzuli Testuleti) Tanacs) - CCECC.

Društveno angažovan kao vitez reda „Čuvari koplja Sv. Georgija“ iz RS i „Szent György” iz Mađarske.

Tečno govori engleski i mađarski jezik.

Slaven Grbić aktivno radi na promociji dobrobiti životinja i dugo godina je pro bono vodio radionice sa djecom osnovnoškolskog uzrasta. Radionice su rezultat dugogodišnje saradnje sa najvećom dobrotvornom organizacijom za pse u Evropi DOGS TRUST UK, bazirane na principima dobrobiti životinja.

Pomaže rad sportskih udruženja i nevladinih organizacija za djecu.

Pomaže rad sportskih udruženja ljubitelja prirode i sportova u prirodi.

Bavi se sportskim jahanjem i drugim sportskim aktivnostima na otvorenom i u prirodi.

Oženjen, otac dvoje djece Milice 13 godina i Strahinje 10 godina.